Félix Régnault

**Félix RÉGNAULT** estis franca eldonisto, librovendisto, natursciencisto kaj speleologo el Tuluzo, naskita en Tuluzo la 29-an de oktobro 1847 kie li mortis la 29-an de marto 1908. Liaj malkovroj pri prahistorio famigis lin. Tamen, lia manko de scienca edukado ne ebligis al li detale esplori la multajn temojn, kiuj lin interesis.

## Biografio 
Pasia arkeologo , li esploris diversajn kavernojn de la Pireneoj : Enlène, Mas-d’Azil, Lombrives, Ker de Massat, Aubert... Li publikigis siajn malkovrojn en la bultenoj de la Societo pri Natura Historio de Tuluzo kaj de la Antropologia Societo de Parizo. Fondmembro de la Geografia Societo de Tuluzo, li estis enkondukita al fotografio fare de Eugène Trutat. Li alportis plibonigojn al tiu nova tekniko, precipe pri artefarita lumigado en speleologia fotografio.

En 1878, li plenumis planon kaj du tranĉojn de la groto Gargas (Hautes-Pyrénées).

En 1881, li publikigis sintezon de siaj laboroj pri unu el la grotoj Ker de Massat (Ariège). Li estis la unua, kiu reliefigis la tipologian similecon de prahistoriaj iloj kiel elemento por difino de arkeologia kulturo. Li ankaŭ estis la unua, kiu komparis tiujn ilojn kun aliaj etnografiaj objektoj por eltrovi ilian funkcion.

En 1883, li publikigis siajn studojn pri la faŭno de la groto Gargas.

De 1884 ĝis 1887, li fosadis en la groto Gargas, kie li malkovris la « ublietojn », naturajn ŝaktojn plenajn de ostoj de la frua Kvaternaro. Laŭ la konsilo de Louis Lartet, li komencis kunlaboradon kun Albert Gaudry el la Nacia Muzeo de Natura Historio de Parizo. Li riĉigis ĝin per tri kompletaj skeletoj de kavernurso, kavernhieno kaj lupo.

En 1895 ĉe Gargas, li konstruis tunelon por plufosi. En la supra groto, li malkovris homajn tombojn kaj novajn paleolitikajn fajrujojn.

En 1897, li malkovris bestajn figuraĵojn en groto Marsoulas en Haute-Garonne.

En 1906, li malkovris la tiel nomatajn « negativajn manojn »  de Gargas, kie li revenadis dum 30 jaroj.

 
Dosiero:Devant l'entrée de la grotte de Gargas. Avec Félix Régnault.jpg|Félix Régnault eliranta el la groto Gargas. 
Dosiero:Abri de Tuquerouye, Félix Regnault, Henri Passet, octobre 1892.jpg|F. Régnault kun sia fotilo en 1892 - E. Trutat 
Dosiero:Grotte de Gargas.jpg|Vido de la groto Gargas,foto F. Régnault 
Dosiero:Loup de Gargas MHNT.PRE.2012.0.693.jpg|Kranio de lupo el la "oubliettes" de Gargas, MHNT 
Dosiero:Manos de Gargas (Francia).png|Negativaj manoj, groto Gargas 
Dosiero:Luchon - chute d'enfer Regnault et Ancely - Fonds Trutat - MHNT.PHa.89.L.063.jpg|Luchon - Chute d'enfer.F. Régnault kaj Georges Ancely.Foto Eugène Trutat, MHNT 

## Kolekto Félix Régnault 
 
Incisive de bovidé percée (2).jpg|Perforita incisivo de bovido, grotoj Gargas – Gravetio 
Lame213.4 Global.jpg|Lameneto de Brassempouy - Gravetio 
Préforme de hache 223.1 (2).jpg|Antaŭforma hakilo neolitiko, Danio 
Hache 224.1 Global Noir.jpg|Polurita hakilo neolitiko, Danio 
Pointe de sagaie Marsoulas MHNT PRE 2010.0.9.2.noir.jpg|Pinto de lanco Magdalénio - groto Marsoulas 
Gargas cave, Lithic industry.jpg|Litika industrio, grotoj de Gargas – Gravetio 
Poinçon sur os abrasé MHNT Gargas.jpg|Pikilo el frotita osto, groto Gargas – Gravetio 
Vertebre dorsale Montfort.jpg|Homa vertebro kun silika pinto - ŝirmejo de Montfort, Saint-Lizier, Ariège 

## Honoraj mencioj 
La urbo Villeneuve-Tolosane honoris lin donante lian nomon al strato.

## Referencoj 
Kategorio:Francaj arkeologoj
Kategorio:Kavernistoj